123.102 REGOLI DWAR DONAZZJONIJIET LI JSIRU GĦAL SPORT U KULTURA L-AVVIŻ LEGALI 159 tal-2008, kif emendat bl-Avviżi Legali 301 tal-2009, 63 tal-2015, u 147 u 399 tal-2016. L-AVVIŻ LEGALI 159 tal-2008, kif emendat bl-Avviżi Legali 301 tal-2009, 63 tal-2015, u 147 u 399 tal-2016. 1. Titolu. It-titolu ta’ dawn ir-regoli hu Regoli dwar Donazzjonijiet li jsiru għal Sport u Kultura. 2. Kif japplika. Kap. 123. Dawn ir-regoli għandhom japplikaw biss għal kumpanniji kif imfissra fl-Att dwar it-Taxxa fuq l-Income, hawn iżjed ’il quddiem imsejjaħ "l-Att". 3. Donazzjonijiet għal parteċipazzjoni f’avvenimenti sportivi. Emendat: A.L.301 tal-2009; A.L.399 tal-2016. (1) Meta, f’xi sena ta’ stima, kumpannija ġġib prova għas-sodisfazzjon tal-Kummissarju li tkun għamlet donazzjoni fi flus likwidi lil xi persuna sportiva li tieħu sehem f’xi avveniment sportiv nazzjonali jew avveniment sportiv internazzjonali, dik id-donazzjoni tista’ tintalab bħala tnaqqis mill-income għas-sena ta’ stima li fiha tkun saret, sakemm jinħareġ ċertifikat f’dak ir-rigward minn Sport Malta, u li allura jkun qed jiċċertifika rikonoxximent ta’ dan l-avveniment u reġistrazzjoni tal-persuna sportiva: Iżda tali tnaqqis jista’ jiġi biss mitlub meta l-imsemmija persuna sportivama hija bl-ebda mod konnessa mal-kumpannija li tkun qiegħda tagħmel id-donazzjoni. (2) It-tnaqqis totali mitlub minn kumpannija f’kull sena ta’ stima skond is-subregola (1) ikun l-inqas mill-ispiża li fil-fatt tkun saret jew sittinelf (60,000) euro. (3) Iċ-ċertifikat imsemmi fis-subregola (1) għandu jkun juri, dwar kull donazzjoni, l-ismijiet u n-numri ta’ reġistrazzjoni tat-taxxa fuq l-income ta’ min jagħmel id-donazzjoni u ta’ min jirċeviha, id-data u l-valur tad-donazzjoni, u l-iskop li għalih tkun qiegħda ssir id-donazzjoni. (4) Sport Malta għandu jipprovdi dik l-informazzjoni li l-Kummissarju jista’ jeħtieġ dwar iċ-ċertifikati kollha maħruġin għal kull sena kalendarja sal-15 ta’ Frar tas-sena ta’ wara u din l-informazzjoni għandha timtela u tintbagħat fuq dik il-formola u b’dak il-mod li l-Kummissarju jista’ jistabbilixxi. (5) Għall-finijiet ta’ din ir-regola: " avveniment sportiv internazzjonali " tfisser kull forma ta’ avveniment li għandu element kompetittiv, li huwa organizzat minn entità regolatorja internazzjonali rikonoxxuta minn Sport Malta, li fiha jipparteċipaw persuni sportivi lokali; " avveniment sportiv nazzjonali " tfisser kull kampjonat, kompetizzjoni knock-out jew kull forma ta’ kompetizzjoni lokali li ssir fit-territorju ta’ Malta intiża għal persuni sportivi, rikonoxxuti minn Sport Malta; u "persuna sportiva " tfisseratleta, klabb, assoċjazzjoni, federazzjoni, fondazzjoni jew kull organizzazzjoni tal-isports li hija reġistrata taħt kwalunkwe kategorija kif stabbilita minn Sport Malta li hija kunsidrata entità sportiva li ma għandhiex skop ta’ profitt u li hija reġistrata fir-Reġistru ta’ Persuni miżmum minn Sport Malta kif meħtieġ bl-Att dwar l-Isports. Kap. 455. Kap. 455. 4. Donazzjonijiet lil organizzazzjoni kulturali. Emendat: A.L.63 tal-2015; A.L. 147 tal-2016. (1) Meta, f’xi sena ta’ stima, kumpannija ġġib prova għas-sodisfazzjon tal-Kummissarju li tkun għamlet donazzjoni fi flus likwidi lill-Kunsill Malti għall-Arti jew donazzjoni fi flus likwidi lil xi organizzazzjoni kulturali li ma jkollhiex skop ta’ profitt u li tkun approvata mill-Kunsill Malti għall-Arti, ammont ekwivalenti għal 150 % ta’ dik id-donazzjoni jista’ jintalab bħala tnaqqis mill-income għas-sena ta’ stima li fiha tkun saret, sakemm jinħareġ ċertifikat f’dak ir-rigward mill-Kunsill Malti għall-Arti u, fil-każ ta’ donazzjoni lil organizzazzjoni kulturali kif imsemmi, dik l-organizzazzjoni kultura li ma tkun b’ebda mod relatata mal-kumpannija li tkun qiegħda tagħmel id-donazzjoni. (2) It-tnaqqis totali mitlub minn kumpannija f’xi sena ta’ stima skond is-subregola (1) ikun l-inqas mill-ammont kalkolat kif imsemmi jew ħamsinelf (50,000) euro. (3) Iċ-ċertifikat imsemmi fis-subregola (1) għandu jkun juri, dwar kull donazzjoni, l-ismijiet u n-numri ta’ reġistrazzjoni tat-taxxa ta’ min jagħmel id-donazzjoni u ta’ min jirċeviha, id-data u l-valur tad-donazzjoni u, ħlief għal donazzjonijiet magħmulin lill-Kunsill Malti għall-Arti, l-approvazzjoni mill-Kunsill Malti għall-Arti ta’ l-organizzazzjoni kulturali li tkun qiegħda tirċievi d-donazzjoni. (4) Il-Kunsill Malti għall-Arti għandu jipprovdi dik l-informazzjoni li l-Kummissarju jista’ jkun jeħtieġ dwar iċ-ċertifikati kollha maħruġin għal kull sena kalendarja sal-15 ta’ Frar tas-sena ta’ wara u dik l-informazzjoni għandha timtela u tintbagħat fuq dik il-formola u b’dak il-mod li l-Kummissarju jista’ jistabbilixxi. 5. Donazzjonijiet uscholarships li jingħataw lil artisti. (1) Meta, f’xi sena ta’ stima, kumpannija tipprova għas-sodisfazzjon tal-Kummissarju li tkun għamlet donazzjoni fi flus likwidi, jew ipprovdietscholarshiplil xi artistbonafidi li jkun ordinarjament residenti f’Malta, dik l-ispiża tista’ tintalab bħala tnaqqis mill-income għas-sena ta’ stima li fiha tkun saret, sakemm dak l-artist ma jkollu b’ebda mod parentela mal-kumpannija li tkun qiegħda tagħmel id-donazzjoni. (2) It-tnaqqis totali mitlub minn kumpannija f’xi sena ta’ stima skond is-subregola (1) ikun l-inqas mill-ispiża li fil-fatt tkun saret jew tmin tax-ilelf u sitt mitt (18, 600) euro. (3) Kumpannija li tkun qiegħda titlob tnaqqis taħt din ir-regola għandha tipprovdi lill-Kummissarju bid-dettalji ta’ l-artist, ix-xorta ta’ l-attività artistika, u kull informazzjoni oħra dwar id-donazzjoni jew scholarshipskondma tis ta’ tkun meħtieġa fuq dik il-formola u b’dak il-mod li l-Kummissarju jista’ jistabbilixxi.